VEGA præsenterer

**Oplev Anne Trolles første koncert med nyt soloalbum i VEGA***Når Ane Trolles drømmende vokal fylder Lille VEGA d. 16. november, er det første gang, man har muligheden for at opleve hendes nye soloalbum, ”The Honest Wall”, live.*

Ane Trolle bruger for første gang sin stemme under eget navn på sit kommende solo debutalbum *The Honest Wall*, der udkommer den 22. oktober. Sangerinden er nu klar til at stå på egne ben og har allerede givet smagsprøver på pladens musikalske univers med en liveudgave af singlen [”The Honest Wall”](http://www.youtube.com/watch?v=OSO2NIdaRvI) i Det Nye Talkshow. Og i juli offentliggjorde hun musikvideoen til den nye single [”Rooftop”](http://www.youtube.com/watch?feature=player_embedded&v=M4iXEGN09Yk).

**Ny video**   
I videoen til ”Rooftop” ser man Ane Trolle ture gennem det danske sommerlandskab i en gul Opel Kadett. Hun har selv beskrevet den stemning hun oplever i videoen som om, hun er fuldstændig opslugt af sin egen verden, hvor man ikke lægger mærke til de ting, der sker omkring en.   
  
**Roste konstellationer**   
Ane Trolles lækre stemme har tidligere fået stor ros i forskellige konstellationer med andre danske kunstnere. Hun har blandt andet kunnet høres sammen med Josephine Philips i bandet JaConfetti, og hun nød stor opmærksomhed med Pato Siebenhaar i Trolle//Siebenhaar samt bandet i Balstyrko med Blæs Bukki og Ormen. Senest har Trentemøller nydt godt af hendes vokal på på storhittet "Moan".

**Fakta om koncerten**   
Ane Trolle   
Fredag d. 16. november kl. 21.00   
Lille VEGA, Enghavevej 40, 1674 Kbh. V  
180 kr. + gebyr   
Læs mere på http://vega.dk/arrangementer/ane-trolle-7913.html

*For yderligere oplysninger kontakt venligst*  
Bettina Balle   
Kommunikationsmedarbejder, VEGA,[bb@vega.dk](mailto:bb@vega.dk) - 3326 095